
Ministru kabineta rīkojums Nr. 464
Rīgā 2024. gada 11. jūnijā (prot. Nr. 24 41. §)
Par apropriācijas pārdali aktīvā nodarbinātības pasākuma "Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs" nodrošināšanai 2024. gadā
· 1. Lai nodrošinātu aktīvā nodarbinātības pasākuma "Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs" īstenošanu, atbalstīt apropriācijas pārdali starp šādām Labklājības ministrijas valsts sociālās apdrošināšanas speciālā budžeta apakšprogrammām un budžeta izdevumu kodiem atbilstoši ekonomiskajām kategorijām 2024. gadā:
· 1.1. apakšprogrammas 04.02.00 "Nodarbinātības speciālais budžets" ietvaros samazinot izdevumus sociāla rakstura maksājumiem un kompensācijām 466 050 euro apmērā aktīvajam nodarbinātības pasākumam "Nodarbināto personu reģionālās mobilitātes veicināšana" un palielinot izdevumus subsīdijām un dotācijām 466 050 euro apmērā;
· 1.2. apakšprogrammā 04.03.00 "Darba negadījumu speciālais budžets" samazinot izdevumus sociāla rakstura maksājumiem un kompensācijām 345 150 euro apmērā un apakšprogrammā 04.02.00 "Nodarbinātības speciālais budžets" palielinot izdevumus subsīdijām un dotācijām 345 150 euro apmērā.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

	Ministru prezidente
	(paraksts*)
	E. Siliņa

	Labklājības ministrs
	(paraksts**)
	U. Augulis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

